เดินเข้าร้านมาจะรู้เลยว่าเป็นร้านของคนรักจักรยานค่ะ ร้านตกแต่งสวยงามด้วยจักรยาน แต่บางโต๊ะมีจักรยานลองอยู่กลางโต๊ะ ดูเกะกะไปนิด เปิดเพลงสากลฟังสบายๆ คลาสสิคดีค่ะ ที่นั่งมีแบบโซฟา โต๊ะธรรมดา วันนี้คนเยอะ ที่นั่งเลยเหลือโต๊ะกลมเล็กสําหรับสองที่นั่ง ทางร้านบริการดีมากเลยค่ะ มีอาหาร เบเกอรี่และเครื่องดื่ม แต่เบเกอรี่มีน้อยและไม่มีชื่อบอก ชี้เอาอันนี้ๆ  เลยสั่งชีสเค้กชอกโกแลตและบลูเบอรี่ชีสพาย(ตั้งชื่อให้เพราะคาดว่าน่าจะใช่) เครื่องดื่มสั่งชาเขียวและกีวี่โซดา โดยรวมถือว่าโอเคนะคะ ราคาเท่ากับร้านทั่วไป